Velt alle dine veie

«Velt alle dine veie(r)» er en tysk salme skrevet av prest og salmedikter Paul Gerhardt i 1653 («Befiehl du deine Wege»). Den synges til en melodi av Hans Leo Haßler («Mein G'müt ist mir verwirret», 1601).

Magnus Brostrup Landstad oversatte den til norsk i 1861 som «Velt alle dine veie» og Anders Hovden oversatte den til nynorsk i 1923 som «Velt all din veg og vande».

Teksten bygger på salme 37,5 i Bibelen.

Innspillinger (i utvalg) 
Gunnar Sandvold, bass, med Robert Levins kvartett. Innspilt i Oslo i mars 1949. Utgitt på 78-platen His Master's Voice A.L. 2986.
Ingrid Mong, sang, Amund Raknerud, klaver. Innspilt 25. april 1954. Utgitt på 78-platen Harmoni 263.
Knut Reiersrud & Iver Kleive, gitar og orgel, med Nils Einar Vinjor gitar. Innspilt i Sankt Knuds kirke (Odense) 2. og 3. april 1991. Utgitt på albumet Blå Koral,  Kirkelig Kulturverksted FXCD106 1991

Eksterne lenker 
Velt alle dine veier (Salmebloggen.no)

Tyske salmer